и при нападении врагов 

Псалом 90 


Живый в помощи Вышняго, в крове 
Бога небеснаго водворйтся, речёт Гос- 
подеви: заступник мой есй и прибежи¬ 
ще мое. Бог мой, и уповаю на Него. 
Яко Той избавит тя от сети ловчи и от 
словесё мятежна: плещма Свойма осе¬ 
нит тя, и под криле Его надёешися: 
оружием обыдет тя истина Его. Не 
убойшися от страха нощнаго, от стре¬ 
лы, летящия во дни, от вещи во тьме 
преходящий, от сряща и бёса полуден¬ 
наго. Падёт от страны твоея тысяща, и 
тьма одесную тебе, к тебе же не приб- 
лйжится. Обаче очйма Твойма смотри- 
ши и воздаяние грешников узриши. 
Яко Ты, Господи, упование мое: Вы¬ 


шняго положил еси прибежище твое. 
Не прийдет к тебе зло, и рана не 
приблйжится тел есй твоему: яко Анге¬ 
лом Своим заповёсть о тебе, сохранйти 
тя во всех путёх твоих. На руках 
возмут тя, да некогда преткнёши о 
камень ногу твою: на аспида и василй- 
ска насту пиши, и поперёши льва и 
змия. Яко на Мя упова, и избавлю й, 
покрыю й, яко позна имя Мое. Воззовет 
ко Мне, и услышу его: с ним есмь в 
скорби, изму его и прославлю его: 
долготою дний исполню его и явлю ему 
спасение Мое. 

Тропарь Кресту 
■ молитва аа Отечество 

Спасй, Господи, люди Твоя и благо¬ 
слови достояние Твое, побёды на сопро¬ 
тивныя даруя и Твое сохраняя Крестбм 
Твоим жйтельство. ц во К 

